ต้านไม่อยู่ ! กบน.ขึ้น “ดีเซล” 1 บ.หลังน้ำมันโลกพุ่ง-ขายปลีกแตะ 34 บ./ลิตร
คณะกรรมการบริหารกองทุนน้ำมันเชื้อเพลิง มีมติขึ้นราคาน้ำมันดีเซลสัปดาห์นี้อีก 1 บาท/ลิตร หลังราคาน้ำมันในตลาดโลกปรับตัวต่อเนื่อง ทำให้ราคาขายปลีกแตะลิตรละ 34 บาท พร้อมลดเก็บเงินกลุ่มแก๊สโซฮอล์ 93 สต./ลิตร
คณะกรรมการบริหารกองทุนน้ำมันเชื้อเพลิง มีมติขึ้นราคาน้ำมันดีเซลสัปดาห์นี้อีก 1 บาท/ลิตร หลังราคาน้ำมันในตลาดโลกปรับตัวต่อเนื่อง ทำให้ราคาขายปลีกแตะลิตรละ 34 บาท พร้อมลดเก็บเงินกลุ่มแก๊สโซฮอล์ 93 สต./ลิตร
6 มิ.ย. 2565

นายวิศักดิ์ วัฒนศัพท์ ผู้อำนวยการสำนักงานกองทุนน้ำมันเชื้อเพลิง หรือ สกนช. เปิดเผยว่า คณะกรรมการบริหารกองทุนน้ำมันเชื้อเพลิง หรือ กบน. ที่มี นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน เป็นประธานการประชุม ได้พิจารณาขึ้นราคาดีเซล 1 บาทต่อลิตร มีผลวันที่ 7-13 มิถุนายน 2565 จากปัจจุบันอยู่ที่ 32.94 บาทต่อลิตร จะเพิ่มเป็น 33.94 บาทต่อลิตร สาเหตุจากราคาตลาดโลกปรับเพิ่มขึ้นต่อเนื่อง โดยเฉพาะผลจากสงครามรัสเซีย-ยูเครน
อย่างไรก็ตาม กบน.ได้พิจารณาถึงความเดือดร้อนกลุ่มผู้ใช้น้ำมันแก๊สโซฮอล์ จึงปรับลดการเก็บเงินเข้ากองทุนน้ำมันเชื้อเพลิงลง 93 สตางค์ต่อลิตร ทั้งน้ำมันแก๊สโซฮอล์ 95 และแก๊สโซฮอล์ 91 เพื่อพยุงราคาน้ำมันขายปลีก ส่วนราคาขายปลีกจะปรับลดลงตามหรือไม่ ต้องรอการพิจารณาต้นทุนจากกลุ่มผู้ค้าน้ำมันอีกครั้ง
สำหรับฐานะกองทุนน้ำมันเชื้อเพลิง ล่าสุดวันที่ 5 มิถุนายน 2565 ยังติดลบถึง 8.6 หมื่นล้านบาท
 
 